Moordklag teen burgemeester teruggetrek | Maroela Media
Aanklagte van moord en poging tot moord is Maandag by die Umzimkhulu-landdroshof voorlopig teruggetrek teen die 44-jarige Ndobe en beskuldigde nommer 3, die 48-jarige Zweliphansi Skhosana. Die staatsaanklaer het dié aankondiging gemaak toe die hofverrigtinge begin het en verduidelik daar is nie voldoende bewyse teen die twee mans nie.
"In hierdie stadium is ek nie bereid om enigiets te sê nie," het Ndobe aan verslaggewers gesê. "Ek is verlig, maar ek is terselfdertyd ook baie emosioneel en kwaad daaroor. Ek kan van enigiets beskuldig word, maar beslis nie vir moord of sameswering om moord te pleeg nie."
Hy het gesê hy sal met sy regspan konsulteer en wil ook terugvoer kry van die ANC-leierskap. Volgens hom is sy naam "deur die modder gesleep". "Ek bedank die ANC en sy leierskap en lede vir die ondersteuning wat ek gekry het."
Twee groot ANC-faksies het Maandag buite die hof vergader. Een groep het Magaqa ondersteun en het versoek dat die aansoek om borgtog afgekeur moet word. Die ander groep het Ndobe ondersteun.
Die direktoraat vir prioriteitsmisdaadondersoeke (die Valke) het in September 2017 aangekondig een van die verdagtes, Jabulani Mdunge (38), was betrokke by die moord en poging tot moord. Mdunge is in 'n skietery met die polisie op die N2 tussen Kokstad en Harding dood ná hy met 'n transitorooftog verbind is.
Sibusiso Malusi Ncengwa (30) is in September 2018 in hegtenis geneem vir sy vermeende betrokkenheid by Magaqa se moord en die poging tot moord op Mafa en Msiya. Hy is tans verhoorafwagtend.
Myeza en Mpofani se aansoek om borgtog duur Dinsdag voort.
Ek will aansluit by die and,joy aanklagte verdwyn geriefliks onthalwe maklik
Hoe kla jy iemand aan sonder getuienis ? Wat 'n patetiese onbekwame spul !
So die belasting diewe het weer die saak op ge neuk was dit onbevoegdheid of gepeuter met die bewyse?
Hierdie laat ń mens wonder of die aanklaer nie dalk opdragte van iewers kry nie want hierdie saak het op ń baie ongerieflike tyd vir die ANC gekom.
Seker die magistraat gedreig! Nou is hy bang! Hulle behoort beskerming vir hom en sy familie te kry Dan kan hy optree sonder vrees of bevooroordeling!